Brua hadde ulike navn på norsk og svensk side, i Norge hadde den det offisielle navnet «Brunr. 1-109 Svinesund», mens det svenske navnet var «Bro 06 över Idefjorden vid Svinesund (Svinesundsbron) i Strömstad på väg E6». På folkemunne ble navnet bare «Svinesundbrua» og «Svinesundsbron». I 1991 ble den også gitt tilleggsnavnet «Sri Chinmoy peace bridge», et navn den deler med flere bruer mellom broderfolk i ulike deler av verden.